মূৰত গুলী লগা কিশোৰীগৰাকীক বচাবলৈ চিকিৎসকে প্ৰাণপণে চেষ্টা চলাইছিল যদিও তেওঁৰ মৃত্যু ঘটে।কিশোৰীগৰাকীৰ মৃত্যুৱে সেনাৰ বিৰুদ্ধে প্ৰতিবাদ অব্যাহত ৰখা প্ৰতিবাদকাৰীসকলক অধিক উত্তেজিত কৰি তোলা পৰিলক্ষিত হৈছে।
৯ ফেব্ৰুৱাৰীত ম্যানমাৰৰ উক্ত চহৰ খনৰ ৰাজপথলৈ ওলাই অহা প্ৰতিবাদকাৰীসকলে সেনাই আটক কৰি ৰখা গণতন্ত্ৰকামী নেত্ৰী আং চান ছ্যুকীৰ মুক্তি দাবী কৰাৰ লগতে দেশত খনত পুনৰ গণতন্ত্ৰৰ শাসন প্ৰতিষ্ঠাৰ দাবী জনাইছিল।
প্ৰতিবাদকাৰীৰ ওপৰত সিদিনা সেনাই গুলীচালনা কৰিছিল। সেনাই দাবী কৰা মতে প্ৰতিবাদকাৰীক ৰাবাৰৰ বুলেটহে মৰা হৈছিল যদিও কিশোৰীগৰাকীক চিকিৎসা কৰা চিকিৎসকে কিশোৰীগৰাকীৰ মূৰত সঁচা বুলেট পোৱা বুলিহে কৈছিল।
উল্লেখ্য ২০০৭ চনত ম্যানমাৰৰ বৌদ্ধ ভিক্ষুসকলৰ নেতৃত্বত সংগঠিত হোৱা গেৰুৱা বিপ্লৱৰ পিছত উক্ত দিনটোতে অভিলেখ সংখ্যক লোকে ৰাজপথলৈ ওলাই আহি সামৰিক শাসকৰ বিৰুদ্ধে প্ৰতিবাদ সাৱস্ত্য কৰে।
